ఫరీద్ అహ్మద్

ఫరీద్ అహ్మద్ (జననం 1994 ఆగస్టు 10) ఆఫ్ఘన్ క్రికెట్ ఆటగాడు.  అతను 2014 డిసెంబరు 2 న యునైటెడ్ అరబ్ ఎమిరేట్స్‌పై ఆఫ్ఘనిస్తాన్ తరపున వన్డే ఇంటర్నేషనల్ (వన్‌డే) లలోకి ప్రవేశించాడు. అతను 2014 ఆసియా క్రీడల్లో పాల్గొన్నాడు.  అతను 2016 డిసెంబరు 14 న యునైటెడ్ అరబ్ ఎమిరేట్స్‌పై ఆఫ్ఘనిస్తాన్ తరపున తన తొలి ట్వంటీ20 ఇంటర్నేషనల్ (T20I) ఆడాడు.

2018 సెప్టెంబరులో అతను, ఆఫ్ఘనిస్తాన్ ప్రీమియర్ లీగ్ టోర్నమెంటు మొదటి ఎడిషన్‌లో కాబూల్ జట్టుకు ఎంపికయ్యాడు.  2021 సెప్టెంబరులో 2021 ICC పురుషుల T20 ప్రపంచ కప్ కోసం ఆఫ్ఘనిస్తాన్ జట్టులో ఇద్దరు  రిజర్వులలో ఒకడిగా ఎంపికయ్యాడు. 

 వివాదాలు 
2022 ఆసియా కప్‌లో పాకిస్తాన్, ఆఫ్ఘనిస్తాన్ మధ్య జరిగిన మ్యాచ్‌లో ఫరీద్, ఆసిఫ్‌ను అవుట్ చేసిన తర్వాత మైదానంలో గొడవకు దిగినందుకు ఆసిఫ్ అలీ, ఫరీద్‌లకు వారి మ్యాచ్ ఫీజులో 25 శాతం జరిమానా విధించారు. ఆటగాళ్ళిద్దరూ తమ నేరాన్ని అంగీకరించి, మ్యాచ్ రిఫరీ ఆండీ పైక్రాఫ్ట్ ప్రతిపాదించిన ఆంక్షలను అంగీకరించారు.

 మూలాలు 

వర్గం:జీవిస్తున్న ప్రజలు
వర్గం:1994 జననాలు
వర్గం:ఆఫ్ఘనిస్తాన్ క్రికెట్ క్రీడాకారులు